Komission asetus (EY) N:o 493/96, annettu 20 päivänä maaliskuuta 1996, yhteisön kalastusalusrekisteristä annetun asetuksen (EY) N:o 109/94 muuttamisesta



Virallinen lehti nro L 072 , 21/03/1996 s. 0012 - 0034



KOMISSION ASETUS (EY) N:o 493/96, annettu 20 päivänä maaliskuuta 1996, yhteisön kalastusalusrekisteristä annetun asetuksen (EY) N:o 109/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 1 kohdan, sekä katsoo, että yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2487/93 (2), sellaisena kuin se on muutettuna asetuksella (EY) N:o 2870/95 (3), ja erityisesti sen 19 f artiklan, jolla komissio antaa jäsenvaltioille vastuun niiden alueella liikkuvien alusten tunnistamista koskevien tietojen valvonnasta ja saatavuudesta, tiettyjä yhteisön kalastusalueita ja kalakantoja koskevasta pyyntiponnistusten hallinnosta 27 päivänä maaliskuuta 1995 annetun neuvoston asetuksen (EY) N:o 685/95 (4) ja tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä 15 päivänä kesäkuuta 1995 annetun neuvoston asetuksen (EY) N:o 2027/95 (5) säännösten perusteella täytäntöön pantavat uudet kalastuksen pyyntiponnistusten hallintojärjestelmät edellyttävät sellaisten uusien säännösten hyväksymistä, joilla taataan kalastusalusten kalastuslajikohtaisiin luetteloihin liittyvien tietojen välittäminen viipymättä; sekä että komission asetus (EY) N:o 109/94 (6) tarjoaa tähän tarkoituksenmukaiset menettelyt, yhteisön kalastusalusten tunnistamiseen liittyviä ominaisuuksia ja aineksia koskevien tietojen välittämismenettelyt tulisi yhdenmukaistaa ja järkeistää, jotta niitä voitaisiin käyttää hyväksi yhteisön säännöstössä, erityisesti siltä osin kuin se liittyy yhteisön järjestelmän perustamisesta kalastuslisensseihin sisällytettäviä vähimmäistietoja koskevien sääntöjen vahvistamiseksi 20 päivänä joulukuuta 1993 annettuun neuvoston asetukseen (EY) N:o 3690/93 (7) ja erityiskalastuslupia koskevista säännöksistä 27 päivänä kesäkuuta 1994 annettuun neuvoston asetukseen (EY) N:o 1627/94 (8), ja että menettelyjen yhdenmukaistaminen ja järkeistäminen voidaan toteuttaa asetuksen (EY) N:o 109/94 perusteella, jolloin sen säännöksiä pidetään viitesäännöksinä, ilmoitusmenettelyjen ajan tasalle saattaminen ja yksinkertaistamisen varmistaminen sekä välitettyjen tietojen laadun ja käyttökelpoisuuden parantaminen olisi tarpeen, tämän seurauksena olisi muutettava asetusta (EY) N:o 109/94, ja tässä asetuksessa säädetyt toimenpiteet ovat kalastuksen ja vesiviljelyn hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 109/94 seuraavasti: 1. Korvataan 3 artikla seuraavasti: "3 artikla Ilmoituksia koskeviin liitteisiin I, II, III, IV ja V liittyvien tietojen toimittaminen on varmistettava: - edellisen kuukauden tapahtumien osalta kunkin kuukauden 15 päivänä 31 päivään joulukuuta 1996 asti ja ensimmäisen kerran ennen 15 päivää huhtikuuta 1996, - vuoden 1997 jokaisen viikon viimeisenä arkipäivänä, - 1 päivästä tammikuuta 1998 lähtien sähköpostin välityksellä heti, kun hallinto on kirjannut tapahtuman." 2. Lisätään artikla seuraavasti: "3 a artikla Asetuksen (ETY) N:o 2847/93 19 f artiklan säännösten mukaisesti jäsenvaltioiden on toimitettava komissiolle luettelo aluksista, joilla on lupa kalastaa neuvoston asetuksen (EY) N:o 685/95 (*) liitteessä I määritellyillä kalastusvesillä, ja luettelo on laadittava tämän asetuksen liitteen VII menettelyjen mukaisesti. Alusluetteloihin tehdyistä muutoksista on ilmoitettava komissiolle samojen menettelyjen mukaisesti viimeistään neljä arkipäivää ennen alusten tuloa kalastusalueelle. Komission on ilmoitettava luetteloon tehtyjen muutosten vastaanottamisesta sähköpostitse viimeistään kaksi arkipäivää ennen alusten saapumista kalastusalueelle. (*) EYVL N:o L 71, 31.3.1995, s. 5" 3. 4 artiklan ensimmäinen lause korvataan seuraavasti: "Sellaisten yhtenäisten alusryhmien tai laivaston osien osalta, joista jäsenvaltiot jättävät komission vahvistettavaksi kalastustoiminnan sääntelytoimenpiteitä sisältävän pyyntiponnistusten rajoittamisohjelman, yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annentun neuvoston asetuksen (ETY) N:o 3760/92 11 artiklan perusteella hyväksyttyjen säännösten mukaisessa merkityksessä, vahvistetaan seuraavat menettelyt:" 4. Lisätään seuraava artikla: "5 a artikla Asetuksen (ETY) N:o 2847/93 19 i artiklan 10 kohdan mukaisesti jäsenvaltioiden on toimitettava komissiolle pyyntiponnistuksista kerätyt tiedot tämän asetuksen liitteen VI taulukon C mukaisesti: - pohjakalalajeja koskevat edellisen kuukauden tiedot ennen kunkin kuukauden 15 päivää ja ensimmäisen kerran ennen 15 päivää huhtikuuta 1996, - pelagisia lajeja koskevat edellisen vuosineljänneksen tiedot ennen huhtikuun 15 päivää, heinäkuun 15 päivää, lokakuun 15 päivää ja tammikuun 15 päivää." 5. Lisätään seuraava artikla: "8 a artikla Jäsenvaltio saa viipymättä käyttöönsä niiden alusten tunnistamista koskevat tiedot, jotka harjoittavat kalastusta asetuksen (EY) N:o 685/95 liitteessä I määritellyillä kalastusvesillä ja jotka kuuluvat kyseisen jäsenvaltion lainsäädännön tai itsemääräämisoikeuden piiriin tämän asetuksen liitteessä VIII määriteltyjen menettelyjen mukaisesti." 6. Korvataan 9 artikla seuraavasti: "9 artikla Tietojen toimittaminen jäsenvaltioiden ja komission välillä tapahtuu sähköpostitse liitteessä I-VIII kuvattujen yksityiskohtaisten sääntöjen ja koodausten mukaisesti. Komissio ilmoittaa tietojen vastaanottamisesta heti, kun ne on siirretty tietokantaan. Jaksolla, jonka on päätyttävä viimeistään 31.12.1997, jäsenvaltiot voivat poikkeuksellisesti toimittaa tiedot muilla tietoliikennevälineillä." 7. Lisätään seuraava artikla: "9 a artikla Tämän asetuksen mukaisesti toimitetut tiedot, erityisesti ne, jotka koskevat kalastusalusten tunnistamiseen liittyviä ominaisuuksia ja osia, katsotaan kaikissa yhteisön säännöksissä käytettäviksi viitetiedoiksi. Näiden tietojen käytön ja yhteisön kalastusalusrekisteriin liittyvän tietokannan välinen yhteys osoitetaan liitteessä I tarkoitetulla sisäisellä numerolla. Kaikkia alusten tunnistamiseen liittyviä ominaisuuksia ja/tai osia koskevien uusien tai virheellisten tietojen kirjaaminen tai korjaaminen on tehtävä tässä asetuksessa esitettyjen menettelyjen mukaisesti." 8. Korvataan liitteet I-VI tämän asetuksen liitteillä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä maaliskuuta 1996. Komission puolesta Emma BONINO Komission jäsen (1) EYVL N:o L 389, 31.12.1992, s. 1 (2) EYVL N:o L 261, 20.10.1993, s. 1 (3) EYVL N:o L 301, 14.12.1995, s. 1 (4) EYVL N:o L 71, 31.3.1995, s. 5 (5) EYVL N:o L 199, 24.8.1995, s. 1 (6) EYVL N:o L 19, 22.1.1994, s. 5 (7) EYVL N:o L 341, 31.12.1993, s. 93 (8) EYVL N:o L 171, 6.7.1994, s. 7 LIITE "LIITE I TOIMITETTAVIEN TIETOJEN MÄÄRITELMÄ JA REKISTERÖINTIKUVAUS >TAULUKON PAIKKA> >TAULUKON PAIKKA> Taulukko 2 - Pyydystyyppien koodausjärjestelmä >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE II TOIMITETTAVAT TIEDOT ILMOITUSLAJEITTAIN >TAULUKON PAIKKA> LIITE III ERITYISARVOT ILMOITUSLAJEITTAIN >TAULUKON PAIKKA> LIITE IV ERITYISARVOJEN ESITTÄMINEN >TAULUKON PAIKKA> LIITE V OLETUSARVOT ILMOITUSLAJEITTAIN >TAULUKON PAIKKA> LIITE VI PYYNTIPONNISTUKSET TOIMITETTAVIEN TIETOJEN MÄÄRITELMÄ JA REKISTERÖINTIKUVAUS >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE VII ALUSLUETTELO KALASTUSLAJEITTAIN >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> LIITE VIII RANNIKKOVALTIOIDEN KALASTUSVESILLE PÄÄSYÄ KOSKEVAT SÄÄNNÖT >TAULUKON PAIKKA> >TAULUKON PAIKKA> >TAULUKON PAIKKA>